hotchpotch/miracl-hf-unified huggingface dataset:
কাঠমান্ডু উপত্যকা
কাঠমন্ডু ভ্যালি (, Nepalbhasa:स्वनिगः, नेपाः गाः), হলো নেপালে অবস্থিত এমন এক স্থান যেখানে এশিয়ার প্রাচীন সভ্যতার নিদর্শন পাওয়া যায় ৷ এখানে প্রায় ১৩০ টি ভাষ্কর্য আছে ও হিন্দু ও বৌদ্ধের বহু ধর্মীয় নিদর্শন আছে ৷ এই ভ্যালিতেই সাতটি ওয়ার্ল্ড হেরিটেজ সাইট রয়েছে ৷
ঐতিহাসিকদের মতে, এই ভ্যালি ও তার আশপাশের স্থানগুলো নিয়ে একত্রে "নেপাল মন্ডল " গঠিত হয় ৷ পনের শতকের আগ পর্যন্ত ভক্তপুর এটার রাজধানী ছিল ৷ এরপর কাঠমন্ডু ও পাঠান নামে দুটি আলাদা রাজধানী গঠিত হয় ৷ গোর্খা রাজাদের দ্বারা ভ্যালিটি দখল হওয়ার পর পুনরায় ভ্যালিটিকে গোর্খা রাজত্বের রাজধানী ঘোষণা করা হয় ৷ এই শাসনামলে স্থানটির উল্লেখযোগ্য পরিবর্তন সাধিত হয় ৷
কাঠমন্ডু ভ্যালি নেপালে অন্যতম উন্নত ও জনবসতিপূর্ণ স্থান ৷ স্থানটিতে বিভিন্ন অফিস ও সদরদপ্তর অবস্থিত ৷ এটি নেপালের অর্থনৈতিক কেন্দ্র হিসেবেও পরিচিতি লাভ করছে ৷ ভ্রমণপিপাসুদের কাছে খুবই জনপ্রিয় স্থান কাঠমন্ডু ভ্যালি ৷ অনন্য স্থাপত্য, দৃষ্টিনন্দন পরিবেশ ও সংস্কৃতি সকলকে মুগ্ধ করে ৷
২০১৫ সালে ভূমিকম্পে ভ্যালিটি ক্ষতিগ্রস্থ হয় ৷ ভূমিকম্পে হাজার হাজার মানুষের মৃত্যু হয় ও বহু ভবন ধ্বংসপ্রাপ্ত হয় ৷
দরবার স্কয়ার যার সংস্কৃত ভাষায় বলা হয় " কাষ্ঠ মন্ডপ্ " এর নামানুসারে কাঠমন্ডু শহরের নামকরণ করা হয় ৷ ২০১৫ সালের ভূমিকম্পে এটি ক্ষতিগ্রস্ত হয় ৷ এখানের একটি অনন্য মন্দির "মারু সাত্তল " ৷ মন্দিরটি ১৫৯৬ সালে রাজা লক্ষ্মীনারায়ণ সিংহ মাল্লা নির্মাণ করেন। পুরো স্থাপনার ভেতরে কোনো লোহার ভিত্তি এমনকি লোহার টুকরারও ব্যবহার নেই। সম্পূর্ণ মন্দিরটা কাঠের তৈরী।প্রচলিত আছে যে দ্বিতলবিশিষ্ট প্যগোডাটি ১টি গাছের গুড়ি দিয়ে তৈরী হয়েছিল।
অতিভুজ
সমকোণী ত্রিভুজের সমকোণের বিপরীত বাহুকে বলা হয় অতিভুজ ()।
অতিভুজ সমকোণী ত্রিভুজের বৃহত্তম বাহু। এটির বর্গ অন্য দুটি বাহুর বর্গের সমষ্টির সমান, যেটি পিথাগোরাসের উপপাদ্য নামে পরিচিত।
পিথাগোরাসের সূত্র কাজে লাগিয়ে বর্গমূল ফাংশন ব্যবহার করে অতিভুজের দৈর্ঘ্য গণনা করা হয়। যদি সমকোণী ত্রিভুজের একে অপরের সাথে লম্বভাবে অবস্থিত বাহু দুইটির দৈর্ঘ্য "a" ও "b" হয় এবং অতিভুজটির দৈর্ঘ্য "c" দ্বারা নির্দেশ করা হয়, তাহলে
অতিভুজের দৈর্ঘ্য কোসাইন সূত্রের সাহায্যেও বের করা সম্ভব। অতিভুজের বিপরীত কোণটি হল 90° এবং কোণটির কোসাইন মান হল 0:
স্টিভ রিক্সন
স্টিফেন জন রিক্সন (; জন্ম: ২৫ ফেব্রুয়ারি, ১৯৫৪) নিউ সাউথ ওয়েলসের অ্যালবারি এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। বর্তমানে তিনি পাকিস্তান ক্রিকেট দলের ফিল্ডিং কোচের দায়িত্ব পালন করছেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৭ থেকে ১৯৮৫ সময়কালে সমগ্র খেলোয়াড়ী জীবনে ১৩ টেস্ট ও ৬টি একদিনের আন্তর্জাতিক খেলার সুযোগ পেয়েছেন স্টিভ রিক্সন। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন তিনি। দলে তিনি মূলতঃ উইকেট-রক্ষকের দায়িত্ব পালন করতেন।
১৯৭০-৭১ মৌসুমে মেরিলেবোন ক্রিকেট ক্লাবের অস্ট্রেলিয়া সফরকালীন ষোল বছর বয়সে খেলতে নেমে রিক্সন দর্শকমহলে প্রথমবারের মতো সাড়া জাগান। সাউদার্ন নিউ সাউথ ওয়েলসের বিপক্ষে এমসিসি’র অংশগ্রহণকালে ইংরেজ উইকেট-রক্ষক অ্যালান নটের কাছ থেকে উচ্ছ্বসিত প্রশংসা লাভ করেন। এরপর সিডনিতে চলে যান ও ওয়াভার্লির পক্ষে খেলতে থাকেন। পরবর্তীতে ওয়েস্টার্ন সাবার্বসে স্থানান্তরিত হন। ১৯৭৭-৭৮ মৌসুমে বিশ্ব সিরিজ ক্রিকেটে রডনি মার্শের অংশগ্রহণের ফলে অস্ট্রেলীয় দলে উইকেট-রক্ষকরূপে যোগ দেন। তবে, মার্শের প্রত্যাবর্তন ঘটলে তিনি তাঁর স্থান হারান।
১৯৭৭-৭৮ মৌসুমে স্টিভ রিক্সনকে ভারতের বিপক্ষে খেলার জন্য অস্ট্রেলিয়ার উইকেট-রক্ষক হিসেবে মনোনয়ন দেয়া হয়েছিল। এরপর তিনি ওয়েস্ট ইন্ডিজ গমন করেন। ১৯৭৮-৭৯ মৌসুমে জন ম্যাকলিনকে রিক্সনের স্থলাভিষিক্ত করা হয়।
১৯৮১ সালে ইংল্যান্ড সফরের অ্যাশেজ সিরিজে বিকল্প উইকেট-রক্ষক হিসেবে স্টিভ রিক্সনকে রাখা হয়। ১৯৮৪ সালে নিয়মিত উইকেট-রক্ষক ওয়েন ফিলিপসের আঘাতপ্রাপ্তির ফলে রিক্সন পুণরায় অস্ট্রেলিয়া দলে ফির আসেন। এর পরপরই শেফিল্ড শিল্ডে দূর্দান্ত সেঞ্চুরি করেন।
১৯৮৪-৮৫ মৌসুমে মার্শের অবসর গ্রহণ ও ওয়েন ফিলিপসের আঘাতের কারণে পুণরায় জাতীয় দলে স্থান পান। ১৯৮৫-৮৬ মৌসুমে দক্ষিণ আফ্রিকা সফরে বিদ্রোহী দলের অন্যতম সদস্যরূপে রিক্সন যোগ দেন। তবে, দেশে ফিরে আসার পর পুণরায় জাতীয় দলে যোগদানে সক্ষম হন।
খেলা থেকে অবসর নেয়ার পর কোচিং জগতে প্রবেশ করেন। তন্মধ্যে, নিউজিল্যান্ড জাতীয় ক্রিকেট দল, নিউ সাউথ ওয়েলস, সারে, ইন্ডিয়ান ক্রিকেট লীগে হায়দ্রাবাদ হিরোজসহ সিডনির দ্য স্কটস কলেজে এ দায়িত্বে ছিলেন স্টিভ রিক্সন। বর্তমানে চেন্নাই সুপার কিংসে ফিল্ডিং কোচের ভূমিকায় অবতীর্ণ হয়েছেন তিনি।
২০০৬-০৭ মৌসুমের অ্যাশেজ সিরিজ শেষে জন বুকানন অস্ট্রেলিয়া ক্রিকেট দলের প্রধান কোচের দায়িত্ব থেকে অব্যহতি নেয়ার পর রিক্সন এ দায়িত্ব গ্রহণে আগ্রহী ছিলেন। তবে তাঁকে এ দায়িত্বভার অর্পণ করা হয়নি ও টিম নিয়েলসনকে বুকাননের স্থলাভিষিক্ত করা হয়।
২৮ জুন, ২০১১ তারিখে মাইক ইয়ংয়ের পরিবর্তে অস্ট্রেলিয়া দলের ফিল্ডিং কোচ হিসেবে তাঁকে নিযুক্ত করা হয়। ১৫ জুন, ২০১৬ তারিখে পাকিস্তান ক্রিকেট দলের নবনিযুক্ত প্রধান কোচ মিকি আর্থারের সুপারিশক্রমে ফিল্ডিং কোচ হিসেবে তাঁকে মনোনীত করা হয়।
আরিফুল হক
আরিফুল হক একজন প্রথম-শ্রেণী এবং লিস্ট এ'র বাংলাদেশী ক্রিকেটার। ২০০৬-৭ মৌসুমে বরিশাল বিভাগের হয়ে তার প্রথম শ্রেণীর ক্রিকেটে অভিষেক হয়।
আরিফুল হক ১৯৯২ সালের ১৮ নভেম্বর রংপুরে জন্মগ্রহন করেন। তিনি বাংলাদেশ ক্রীড়া শিক্ষা প্রতিষ্ঠানের (বিকেএসপি) ছাত্র ছিলেন।
আরিফুল হক বাংলাদেশের অনূর্ধ্ব-১৯ দলে খেলেছেন ও বয়সভিত্তিক অনূর্ধ্ব-২৩ দলেও খেলেছেন তিনি। ডানহাতি ব্যাটসম্যান হিসেবে স্বীকৃতি পাওয়া ২৩ বছর বয়সী এ ক্রিকেটার বল হাতে মিডিয়াম ফাস্ট বল করে থাকেন। তিনি খেলেছেন বরিশাল বিভাগীয় দলের হয়েও। ২০১৬ জাতীয় ক্রিকেট লিগে খেলেছেন রংপুরের হয়ে। ২০১৭ বাংলাদেশ প্রিমিয়ার লীগে তিনি খুলনা টাইটানস এর হয়ে খেলেছেন।
পাল্লা চাচর
পাল্লা চাচর এর প্রসারিত অবস্থায় ডানার আকার ৩০-৩৪ মিলিমিটার দৈর্ঘের হয়।
উত্তর পূর্ব ভারত (সিকিম থেকে অরুণাচল প্রদেশ), নেপাল, ভূটান, মায়ানমার। হিমালয় এর ৩০০ থেকে ১২০০ মিটার উচ্চতা পর্যন্ত এদের বিচরণ নথিভুক্ত হয়েছে। মে, আগষ্ট এবং সেপ্টেম্বর মাসে সাধারণত এদের দেখা মেলে।
ডানার মূল বর্ণ গাঢ় বাদামী।
সামনের ডানার উপরিতলে ৬ থেকে ৮ টি সাদা প্রায় স্বচ্ছ এপিকাল ছোপ কোস্টাল প্রান্তরেখার তলা থেকে শুরু হয়ে টার্মেন বরাবর সারিবদ্ধভাবে নেমে গিয়েছে। সাব এপিকাল ৩টি সারিবদ্ধ ইষদ হলদে ছোপ কোস্টার সামান্য নিচে অবস্থান করে এবং একটি ছোট বন্ধনীর সৃষ্টি করেছে। ২নং এবং ৩নং ইন্টারস্পেসে দুটি ফ্যাকাসে হলুদ ডিসকাল ছোপ বিদ্যমান।
পিছনের ডানার উপরিতলে ডিসকাল অংশের মধ্যভাগ হালকা বাদামী রঙের ছাওয়া।
পিছনের ডানার নিম্নতল ঘন চকোলেট বাদামী বর্নের এবং অ্যাপেক্স অথবা শীর্ষভাগ থেকে ডারসামের গোড়ার দিক পর্যন্ত আড়াআড়ি ভাবে বিস্তৃত চওড়া, সুস্পষ্ট হলুদ ডিসকাল বন্ধনীটি বিশেষভাবে লক্ষনীয়। একটি বড় সাবটার্নাল কালচে বাদামী ছোপ এবং একসারি সাবমার্জিনাল কালচে বাদামী ছোপ বর্তমান। ৭নং ইন্টারস্পেসের গোড়ার দিকে একটি লম্বা এবং বক্র সাদা দাগ (স্ট্রেক) চোখে পড়ে।
সামনের ডানার নিম্নতল এ একটি সাব-এপিকাল কমলা হলুদ বন্ধনী দেখা যায় যা কোস্টাল প্রান্তরেখার সামান্য নীচ থেকে শুরু হয়ে টার্মেন বরাবর নিচের দিকে নেমে গিয়েছে। ডিসকাল অংশে উপরের দিকে কোস্টার সামান্য নিচে কয়েকটি সংগবন্ধ ছোপ এর দেখা মেলে।
শুঙ্গ এর শীর্ষভাগে মুগুর সদৃশ্য অংশের গোড়ায় তলদেশে সাদা পটিযুক্ত।
হিমালয়ের পাদদেশবর্তী জঙ্গলে উন্মুক্ত ঝর্ণা অথবা ছোট নদীর ধারে এদের বিশেষ পছন্দের বাসভূমি। এই প্রজাতি দ্রুতবেগে ওড়ে। পুরুষ নমুনাকে মূলতঃ ভিজে মাটিতে, পাখীর বিষ্ঠা এবং প্রানীদের দেহাবশেষ এর উপর অবস্থান করতে দেখা যায়।
বদরখালী ডিগ্রী কলেজ
বদরখালী ডিগ্রী কলেজ (ইংরেজিঃ Badarkhali Degree College) কক্সবাজার জেলার চকরিয়া উপজেলায় অবস্থিত। ১৯৯৩ সালে ৫ একর ভূমির উপর কলেজটি প্রতিষ্ঠা করা হয়।
কলেজটি চকরিয়া উপজেলার মহেশখালী - বদরখালী চ্যানেলের পূর্ব প্রান্তে একদম সাগরের কূল ঘেষে অবস্থিত। এর আয়তন ৫ একর।
১৯৯৩ সালে এই কলেজটি প্রতিষ্ঠিত হয়।
নুউক
নুউক (; ঔপনিবেশিক নাম ) () হলো গ্রীনল্যান্ডের রাজধানী এবং সর্ববৃহৎ শহর। এটি সার্মারসুক অঙ্গরাজ্যের পৌরশহর। গ্রীনল্যান্ডের সরকারি বাসভবন এই শহরে অবস্থিত এবং এই শহরটি দেশের সংস্কৃতি ও অর্থনীতির সবচেয়ে বৃহত্তম কেন্দ্রস্থল। কানাডার ইকালুত ও সেন্টজোন্স এবং আইসল্যান্ডের রেইকিয়াভিক হলো নুউক এর নিকটস্থ শহর। গ্রীনল্যান্ডের এক-তৃতীয়াংশ লোকজন এ শহরে বসবাস করে। দেশটিতে সবচেয়ে উঁচু উঁচু অট্টালিকা "নুউক" শহরেই স্থাপিত। সার্মারসুক অঙ্গরাজ্যের পৌরশহর হওয়ায় সরকারের কেন্দ্রীয় কার্যালয় এ শহরে অবস্থিত। ২০১৬ সাল অনুযায়ী এ শহরে বসবাসকারী জনসংখ্যা ছিল মোট ১৭,৩১৬ জন।
মেকিং আ লিভিং
মেকিং আ লিভিং (ইংরেজি ভাষায়: Making a Living, এছাড়া ডুয়িং হিজ বেস্ট, ট্রাবল্‌স, ও টেক মাই পিকচার নামেও পরিচিত) হল হেনরি লেরমান রচিত ও পরিচালিত ১৯১৪ সালের মার্কিন নির্বাক চলচ্চিত্র। এতে প্রধান চরিত্রে অভিনয় করেছেন চার্লি চ্যাপলিন। চলচ্চিত্রটি ২ ফেব্রুয়ারি, ১৯১৪ মুক্তি পায়।
চ্যাপলিনের চরিত্রটি একজন পথচারীকে (লেরম্যান) তাকে টাকা চায়। পরে দেখা যায় চ্যাপলিন এক যুবতীকে প্রেমের প্রস্তাব দিচ্ছে। যুবতীটি তার প্রস্তাব গ্রহণ করে। লেরম্যান যুবতীটিকে ফুল ও আংটি দিতে চাইলে সে তা প্রত্যাখ্যান করে এবং জানায় যে তার অন্য কারো সাথে সম্পর্ক রয়েছে। লেরম্যান চ্যাপলিনকে সেখানে দেখে এবং তাদের দুজনের মধ্যে একটি স্ল্যাপস্টিক যুদ্ধ সংগঠিত হয়। পরে লেরম্যানের চরিত্রটি একটি গাড়ি দুর্ঘটনার ছবি তোলে। লেরম্যান যখন আহত একজন মোটর চালককে সাহায্য করছিল, চ্যাপলিন তার ক্যামেরা চুরি করে সংবাদপত্র অফিসে তার নিজের বলে ছাপায়। পরে তাদের মধ্যে পুনরায় মারপিঠ হয়।
কিড অটো রেসেস অ্যাট ভেনিস
কিড অটো রেসেস অ্যাট ভেনিস (ইংরেজি ভাষায়: Kid Auto Races at Venice; দ্য পেস্ট নামেও পরিচিত) হল হেনরি লেরম্যান পরিচালিত ১৯১৪ সালের মার্কিন নির্বাক চলচ্চিত্র। এতে প্রধান চরিত্রে অভিনয় করেন চার্লি চ্যাপলিন। ছবিটি ১৯১৪ সালের ৭ ফেব্রুয়ারি মুক্তি পায়। এই চলচ্চিত্রের মধ্যে দিয়েই চ্যাপলিনের বিখ্যাত দ্য ট্রাম্প চরিত্রটি প্রথম দর্শকের সামনে উপস্থাপন করা হয়। যদিও এই চরিত্র সম্বলিত প্রথম নির্মাণ কাজ শুরু হওয়া চলচ্চিত্র ছিল "মেবল্‌স স্ট্রেঞ্জ প্রেডিকামেন্ট", এটি "কিড অটো রেসেস অ্যাট ভেনিস" চলচ্চিত্রের কিছু দিন পূর্বে চিত্রায়িত হলেও তা দুই দিন পর মুক্তি পায়।
পরিচালক (হেনরি লেরম্যান) একটি কিশোরদের গাড়ি দৌড় প্রতিযোগিতার চিত্রায়ন করছেন। দ্য ট্রাম্প (চ্যাপলিন) এই প্রতিযোগিতার একজন দর্শক। কিন্তু দ্য ট্রাম্প বার বার ক্যামেরার সামনে চলে আসছে। এতে প্রতিযোগিতার চিত্রগ্রহণে ঝামেলা হচ্ছে এবং দর্শক ও প্রতিযোগীরাও বিরক্ত হচ্ছে।এই চলচ্চিত্রটি জুনিয়র ভেন্ডারবিল্ট কাপের সময় চিত্রায়িত হয়। অর্থাৎ চ্যাপলিন ও লেরম্যান সত্যিকারের দর্শকদের সামনে এই চলচ্চিত্রের দৃশ্য ধারণ করেন। ক্যামেরায় অন্য একটি ক্যামেরা দিয়ে চিত্রধারণ করা হচ্ছে দেখানো হয়েছে, কৌতুককে আরও সঙ্গতিপূর্ণ করার জন্য। ফলে চ্যাপলিন পর্দায় দেখানো ক্যামেরার সামনে অভিনয় করেন, প্রকৃত ক্যামেরার সামনে নয়। ফলে এটি দর্শকের দৃষ্টিকোণ থেকে দেখানো হয়েছে এবং এটিই প্রথম চলচ্চিত্র যেখানে ক্যামেরা ও চিত্রগ্রাহককে দেখানো হয়েছে।
লেন্ড্রি বেন্ডার
লেন্ড্রি বেন্ডার (জন্ম: ৩ আগষ্ট, ২০০০) একজন মার্কিন অভিনেত্রী। তিনি মার্কিন শিশুতোষ চ্যানেল ডিজনি এক্সডিতে প্রচারিত সরাসরি হাস্যরস ধারাবাহিক "ক্যাশ এন্ড বার্নস্টেইন" এ "ক্লেও বার্নস্টেইন" চরিত্রে এবং ২০১১ সালে মুক্তিপ্রাপ্ত মার্কিন হাস্যরস মূলক চলচ্চিত্র "দ্য সিটার" এ "ব্লিটলি পেডুলা" চরিত্রে অভিনয় করার জন্য সবার নিকট পরিচিত। বেন্ডার ২০১৫-২০১৬ সালে মার্কিন শিশুতোষ চ্যানেল ডিজনি চ্যানেল এ প্রচারিত হাস্যরস ধারাবাহিক "বেস্ট ফ্রেন্ড অয়েনেভার" এ মূল চরিত্র গুলোর মধ্যে একটি "সিওয়াইডি" নামক চরিত্রেও অভিনয় করেন।
ইন্টারনেট বট
ইন্টারনেট বট (ওয়েব বট, ডাব্লিউ ডাব্লিউ ডাব্লিউ বট বা সাধারণভাবে বট নামেও পরিচিত) হলো একধরণের সফটওয়্যার এপ্লিকেশন, যা স্বয়ংক্রিয় ভাবে ইন্টারনেটে বিভিন্ন কাজ করে। বট সাধারণত এমন কাজ করে থাকে যা সাধারণ মানুষের পক্ষে করা অনেক সময়সাপেক্ষ। ইন্টারনেট-এর বিভিন্ন ওয়েবসাইটে কাজ যা করতে সাধারণ মানুষের অনেক বেশী সময় দরকার হয়, সেসব কাজ করতে সবচেয়ে বেশী বট ব্যবহার করা হয়। ইন্টারনেটের সব ওয়েব ট্রাফিকের অর্ধেকের বেশী বট ব্যবহার করে তৈরি করা হয়ে থাকে।
কিছু বট ইন্টারনেট ব্যবহারকারীদের সাথে যোগাযোগের জন্য ব্যবহৃত হয় যা ইন্সটেন্ট ম্যাসেজিং (আইএম) বা ইন্টারনেট রিলে চ্যাট (আইআরসি) বা এ ধরনের ওয়েব সুবিধা ব্যবহার করে কাজ করে। এই যোগাযোগ বট ব্যবহারকারীদের প্রশ্ন করার সুবিধা দেয় এবং স্বয়ংক্রিয়ভাবে সেই প্রশ্ন বিশ্লেষণ করে যথাযথ উত্তর দেয়।
ফারজানা ওয়াহিদ সায়ান
ফারজানা ওয়াহিদ সায়ান একজন বাংলাদেশী সঙ্গীতশিল্পী। ১৯৯৮ সালে মন্ট্রিয়লে এক অনুষ্ঠানে গান গাওয়ার মাধ্যমে সঙ্গীতজগতে তার সরব পদচারণা শুরু হয়। গানের কথা ও ভিন্নধর্মী সুরের কারণে তার গান বিখ্যাত। তাকে সব সময় কালো পোষাকে দেখা যায়।
সায়ানের পরিবার দীর্ঘদিন ধরে বাংলা সঙ্গীতের সাথে যুক্ত। তার চাচা বিখ্যাত সংগীত শিল্পী ফেরেদৗস ওয়াহিদ, চাচাতো ভাই হাবিব ওয়াহিদ।
ফারজানা ওয়াহিদ সায়ান আইন বিভাগে মাস্টার্স করছেন। তিনি হিউমান রাইটস নিয়েও পড়াশোনা করেন।
ফারজানা ওয়াহিদ সায়ানের প্রথম একক এলবাম গানপোকা থেকে বের হয় ২০০৮ সালে। এলবামটির নাম ছিলো ‘সায়ানের গান’। এরপরের বছর ২০টি গান নিয়ে প্রকাশিত হয় দ্বিতীয় অ্যালবাম ‘আবার তাকিয়ে দেখ’। তার আরো একটি এলবামের নাম হলো "স্বপ্ন আমার হাত ধরো"।
সায়ান তার গানের মাধ্যমে সামাজিক সচেতনতা বৃদ্ধি করতে চান। তিনি সামাজিক সতেচনতা বৃদ্ধিতে দুটি প্রতিষ্ঠানের সঙ্গে কাজ করছেন। একটির নাম ‘ভিজ্যুয়ালাইজিং মেন্টাল হেলথ’ (ভিএমএইচ)। তিনজন বন্ধুকে নিয়ে প্রতিষ্ঠানটি তৈরি করেছেন সায়ান। এই প্রতিষ্ঠানের উদ্দেশ্য হলো সামাজিক সচেতনতা বৃদ্ধিত মাধ্যমে মানুষের জীবনকে বিভিন্ন ক্ষতির হাত থেকে বাঁচানো। অপর প্রতিষ্ঠানটি হলো ‘ইনোভেশন ফর ওয়েলবিয়িং ফাউন্ডেশন’ (আইডাব্লিউএফ)। এর প্রতিষ্ঠাতা মনিরা রহমান। এই প্রতিষ্ঠানের উদ্দেশ্য হলো জঙ্গিবাদ, সন্ত্রাস, মাদক, সম্পর্কচ্ছেদ, আত্মহত্যা রোধসহ নানা বিষয় নিয়ে কাজ করা।
গ্রেট সুইফট
গ্রেট সুইফট এর প্রসারিত অবস্থায় ডানার আকার ৫০-৬০ মিলিমিটার দৈর্ঘের হয়।
এই প্রজাতিকে ভারত ( মহারাষ্ট্র, মধ্যপ্রদেশ, হিমাচল প্রদেশ থেকে অরুণাচল প্রদেশ), নেপাল, ভূটান, বাংলাদেশ, মায়ানমার এবং সিঙ্গাপুর এর মান্ডাই অঞ্চলেও এদের দেখা মেলে। জানুয়ারি এবং আগষ্ট থেকে নভেম্বর অবধি সাধারনত এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির স্কিপারদের আকার অন্যান্য স্কিপারদের তুলনায় বৃহৎ হয়। ডানার উপরিতল কালচে এবং হালকা বাদামী বর্নের।
সামনের ডানার উপরিতল, সেল এর মধ্যে দুটি বৃহদাকার এবং লাগোয়া সাদা ছোপ দেখা যায়। একসারি করে সাদা প্রায় স্বচ্ছ ডিসকাল এবং এপিকাল ছোপ বিদ্যমান।
সামনের ডানার নিম্নতল, উপরিতলের অনুরূপ। এছাড়াও ১খ নং ইন্টারস্পেসে দুটি অস্বচ্ছ সাদা ছোপ চোখে পড়ে।
পিছনের ডানার উপরিতল, ৪ নং ইন্টাওস্পেসে একটি সাদা লম্বাটে ছোপ বর্তমান।
পিছনের ডানার নিম্নতল, কালচে এবং কমলা-হলুদ রোয়া দ্বারা আচ্ছাদিত। অনেক নমুনাতে সেল এবং ২ ও ৬ নং ইন্টারস্পেসে একসারি ডিসকাল ছোপ দেখা যায়।
শুঙ্গ এর শীর্ষভাগে মুগুর সদৃশ্য অংশের গোড়ায় তলদেশে সাদা পটিযুক্ত।
এই প্রজাতি জঙ্গলে আবদ্ধ থাকতেই পছন্দ করে। হিমালয় এর ১৭০০মিটার উচ্চতা পর্যন্ত জঙ্গল ভূমিতে এদের বিচরণ নথিভুক্ত রয়েছে। এরা খুব দ্রুত উড়তে পারে। আংশিকভাবে ডানা খোলা অবস্থায় এদের রৌদ্র পোহাতে দেখা যায়।
সুজিবা ডি সিলভা
বিদ্দিকারা রুয়ান সুজিবা ডি সিলভা (জন্ম: ৭ অক্টোবর, ১৯৭৯) দক্ষিণাঞ্চলীয় শহর বেরুয়ালায় জন্মগ্রহণকারী প্রথিতযশা সাবেক শ্রীলঙ্কান আন্তর্জাতিক ক্রিকেট তারকা। ২০০২ থেকে ২০০৭ সাল পর্যন্ত শ্রীলঙ্কা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে রুহুনার প্রতিনিধিত্ব করছেন তিনি। এছাড়াও, কলম্বো ক্রিকেট ক্লাব, গালে ক্রিকেট ক্লাব, লঙ্কান ক্রিকেট ক্লাব, সেবাস্টিয়ানিটিস ক্রিকেট ও অ্যাথলেটিক ক্লাব এবং শ্রীলঙ্কা এ দলের পক্ষে খেলেছেন তিনি। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন সুজিবা ডি সিলভা।
কালুতারা বিদ্যালয়ের পড়াশোনা করেছেন তিনি। তিন বছর বিদ্যালয়ের পক্ষে ক্রিকেট খেলায় অংশগ্রহণ করেন। ২০০০ সালে অনূর্ধ্ব-২৩ প্রিমিয়ার ট্রফিতে সর্বাধিক উইকেট লাভের রেকর্ড গড়েন। বোলিংয়ের শেষদিকে সুইং করানোয় অসামান্য গুণাবলীর বহিঃপ্রকাশ ঘটান। তাস্বত্ত্বেও দল নির্বাচকমণ্ডলীর আকর্ষণের কেন্দ্রবিন্দুতে উপনীত হতে পারেননি।
ইংল্যান্ড সফরের পর তাকে দলের সদস্য মনোনীত করা হয়। ২১ জুলাই, ২০০২ তারিখে শ্রীলঙ্কার ৮৯তম টেস্ট ক্যাপ পরিধানকারী হিসেবে বাংলাদেশের বিপক্ষে তার টেস্ট অভিষেক ঘটে। মূলতঃ জ্যেষ্ঠ বোলারদেরকে বিশ্রামের সুযোগ দিতেই তার এ অংশগ্রহণ ছিল। সিরিজের দুই টেস্টে অংশগ্রহণ করেন। পরবর্তী টেস্ট খেলার জন্য তাকে আরও প্রায় পাঁচ বছর অপেক্ষার প্রহর গুণতে হয়। এবারও দলের প্রতিপক্ষ ছিল বাংলাদেশ দল।
২০০৪ সাল থেকে টুয়েন্টি২০ ক্রিকেটের সাথে সংশ্লিষ্ট তিনি। ২০০৭ সালে আঘাতপ্রাপ্ত চনকা ওয়েলেগেদারা’র পরিবর্তে দলের সদস্য মনোনীত হন। তবে কোন খেলায় অংশগ্রহণের সুযোগ হয়নি তার।
২০১৪ সালে সকল স্তরের ক্রিকেটকে বিদায় জানান সুজিবা ডি সিলভা।
এ. এম. জহুরুল হক
অধ্যাপক এ. এম. জহুরুল হক হলেন বাংলাদেশের একজন প্রখ্যাত শিক্ষাবিদ। জাতীয় জীবনে অনন্য সাধারণ অবদানের জন্য ১৯৯৬ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
বিজ্ঞান চর্চা ও গবেষণা ক্ষেত্রে অসাধারণ অবদানের জন্য ১৯৯৬ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
লাবড়া
লাবড়া বা লাফরা বাঙালি হিন্দুদের বিশেষত পূর্ববঙ্গীয় হিন্দু সমাজের প্রচলিত জনপ্রিয় নিরামিষ ব্যঞ্জনের অন্যতম একটি ব্যঞ্জন। শব্দটি অলাবু থেকে লাবু, এবং এর সাথে 'ড়া' যুক্ত হয়ে লাবড়া শব্দটি এসেছে। ((তৎসম বা সংস্কৃত) অলাবু>লাবু+ড়া>)। লাবড়া শব্দটি পূর্ববঙ্গীয় হিন্দুরা মূলত ব্যবহার করত, তবে এখন লাবড়াই বেশি পরিচিত।
বৈষ্ণব সাহিত্যে এই ব্যঞ্জনের উল্লেখ পাওয়া যায়। চৈতন্যচরিতামৃততে মধ্যলীলার ষষ্ঠ ও দ্বাদশ পরিচ্ছেদে লাফরার উল্লেখ আছে। চৈতন্যদেব পূর্ববঙ্গীয় হিন্দু হওয়ায় তাঁর খুব প্রিয় ছিল লাফড়া। সত্তর দশকেও বাঙালি হিন্দু বিয়েতে লাবড়ার প্রচলন ছিল। এখন আর বিয়েবাড়িতে লাবরার চল নেই। তবে বিভিন্ন ঠাকুর বাড়িতে নিরামিষ ভোগ হিসাবে এবং বাঙালি হিন্দুর ঘরোয়া রান্নায় এটি প্রচলিত ব্যঞ্জন।
মিষ্টি কুমড়ো, লাল আলু (রাঙালু), আলু, মান, কাঁচকলা, বিচেকলার থোড়, গর্ভমোচা, বেগুন ও সিম এই সবজি গুলো তেল ও হালকা মশলা দিয়ে রান্না করা হয়।
চৈতন্যচরিতামৃততে মধ্যলীলার ষষ্ঠ পরিচ্ছেদে লাফারার উল্লেখ পাওয়া যায়।
অর্থাৎ সার্ব্বভৌম যখন চৈতন্যদেবকে খাবার পরিবেশন করছিলেন তখন প্রভু অর্থাৎ চৈতন্যদেব তাকে লাবড়া দেওয়ার কথা বলেন।
চৈতন্যচরিতামৃততে মধ্যলীলার দ্বাদশ পরিচ্ছেদে আবারও লাবড়ার উল্লেখ পাওয়া যায়
লাবড়া পূর্ববঙ্গীয় হিন্দুদের মধ্যে প্রচলিত ছিল এবং নবদ্বীপ পূর্ববঙ্গীয় হিন্দু অধ্যুষিত হওয়ার দরুন নবদ্বীপের ঠাকুরবাড়িতে ভোগ হিসাবে এই খাবারের জনপ্রিয়তা ভীষণ। চৈতন্যদেব নিজে পূর্ববঙ্গীয় হওয়ায় তিনিও খুব ভালোবাসতেন। চৈতন্যচরিতামৃতে এর উল্লেখ পাওয়া যায়।
সৈয়দা ইকবাল মান্দ বানু
সৈয়দা ইকবাল মান্দ বানু (জন্ম: ১৯৪১) হলেন বাংলাদেশের একজন প্রখ্যাত সমাজ সংস্কারক। জাতীয় জীবনে অনন্য সাধারণ অবদানের জন্য ১৯৯৫ সালে তাকে “সমাজসেবায় স্বাধীনতা পুরস্কার” প্রদান করা হয়।
তিনি বাংলাদেশের নৌবাহিনীর সাবেক প্রধান রিয়ার অ্যাডমিরাল মাহবুব আলী খানের স্ত্রী এবং সাবেক প্রধানমন্ত্র খালেদা জিয়ার জেষ্ঠ্য পুত্র তারেক রহমানের শ্বাশুড়ি।
সমাজের প্রতি সার্বিক ও অসাধারণ অবদানের জন্য ১৯৯৫ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
বান্দরবান পৌরসভা
বান্দরবান পৌরসভা বাংলাদেশের বান্দরবান জেলার অন্তর্গত একটি পৌরসভা।
বান্দরবান পৌরসভার আয়তন ২৫.৮৮ বর্গ কিলোমিটার।
২০১১ সালের পরিসংখ্যান অনুযায়ী বান্দরবান পৌরসভার লোকসংখ্যা ৭৩,৮০৬ জন। এর মধ্যে পুরুষ ৩৮,৭০৩ জন এবং মহিলা ৩৫,১০৩ জন।
বান্দরবান সদর উপজেলার মধ্যাংশে বান্দরবান পৌরসভার অবস্থান। বান্দরবান জেলা সদর এ পৌরসভায় অবস্থিত। এর উত্তর-পশ্চিমে কুহালং ইউনিয়ন, উত্তর-পূর্বে রাজবিলা ইউনিয়ন ও রোয়াংছড়ি উপজেলার নোয়াপতং ইউনিয়ন, পূর্বে বান্দরবান সদর ইউনিয়ন, দক্ষিণ-পূর্বে রোয়াংছড়ি উপজেলার তারাছা ইউনিয়ন, দক্ষিণে সুয়ালক ইউনিয়ন এবং পশ্চিমে চট্টগ্রাম জেলার সাতকানিয়া উপজেলার পুরাণগড় ইউনিয়ন ও চন্দনাইশ উপজেলার ধোপাছড়ি ইউনিয়ন অবস্থিত।
গণপ্রজাতন্ত্রী বাংলাদেশ সরকার ১৯৮৪ সালে একটি প্রজ্ঞাপনের মাধ্যমে বান্দরবান সদর উপজেলার বান্দরবান সদর ইউনিয়নের অাংশিক নিয়ে বান্দরবান পৌরসভা গঠন করে। পরবর্তীতে ২০০১ সালে এ পৌরসভাকে "গ" শ্রেণী থেকে সরাসরি "ক" শ্রেণীতে উন্নীত করা হয়।
বান্দরবান পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম বান্দরবান সদর থানার আওতাধীন। এটি জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ পৌরসভার এলাকাসমূহ নিচে উল্লেখ করা হল:
বান্দরবান পৌরসভার স্বাক্ষরতার হার ৫৭.১০%। এ পৌরসভায় ২টি সরকারি কলেজ, ২টি আলিম মাদ্রাসা, ১টি স্কুল এন্ড কলেজ, ১টি কারিগরী স্কুল এন্ড কলেজ, ৭টি মাধ্যমিক বিদ্যালয়, ১টি দাখিল মাদ্রাসা, ২টি নিম্ন মাধ্যমিক বিদ্যালয় ও ১৬টি প্রাথমিক বিদ্যালয় রয়েছে।বান্দরবান পৌরসভায় যোগাযোগের প্রধান ২টি সড়ক চট্টগ্রাম-বান্দরবান মহাসড়ক ও চন্দ্রঘোনা-বান্দরবান সড়ক। সব ধরণের যানবাহনে যোগাযোগ করা যায়।
বান্দরবান পৌরসভার মধ্য দিয়ে প্রবাহিত হচ্ছে সাঙ্গু নদী।
বান্দরবান পৌরসভার প্রধান হাট-বাজার হল বান্দরবান বাজার।
অগাস্ট আমেস
অগাস্ট আমেস (জন্ম মার্সিডিজ গ্রাবোস্কি; ২৩ অগাস্ট, ১৯৯৪ – ০৫ ডিসেম্বর, ২০১৭) ছিলেন একজন কানাডীয় নারী যৌনশিল্পী এবং প্রাপ্তবয়স্ক মডেল যিনি প্রায় ২৯০টি বোয়ে অভিনয় করেন এবং ২০১৫ ও ২০১৭ সালে দুইবার এভিএন পুরস্কার দ্বারা সম্মানিত হন।
আমেস অ্যান্টিগোনিশ, নোভা স্কটিয়াতে জন্মগ্রহণ করেন, কিন্তু তিনি তাঁর কিশোর জীবন কলোরাডো স্প্রিংস, কলোরাডোয় কাটান। তিনি তাঁর প্রাথমিক জীবনে একজন আয়া ও ঘোড়ার বিশেষ প্রশিক্ষক হিসেবে কাজ করেছে।
২০১৩ সালে, আমেসের কর্মজীবন এভিল অ্যাঞ্জেল, ডার্ক এক্স, গার্লফ্রেন্ডস ফিল্মস, নিউ সেনস্যাশন, ব্রাজ্জারস, সুইটহার্ট ভিডিওর মতো বিভিন্ন বড় কোম্পানির সাথে শুরু হয়। তাঁর উল্লেখ্য কিছু কর্ম; যেমন:- "সেফ ল্যান্ডিং", "৮ওয়েল ওভারলোড", "ডন্ট টেল হাব্বি", "১০ মিস্সিংস", "স্প্যানডেক্স লোডস", "ডার্টি টক", "বিগ য়েট ব্রেস্টস", "ন্যাচারালি ডেলিকিউস", " ফ্লেশ হান্টার", "র ট্যালেন্ট ৩" এবং "টিট্টি অ্যাটাক ৮"।
২০১৩ সালে যৌনবোয় পরিচালক তথা এভিল অ্যাঞ্জেল স্টুডিওর প্রযোজক কেভিন মুরকে তিনি দাম্পত্য সঙ্গী হিসেবে গ্রহণ করেন।
৫ই ডিসেম্বর ২০১৭ তারিখে, ২৩ বছর বয়সে ক্যালিফোর্নিয়ার ক্যামারিলোতে আমেসের নিজ বাড়িতে তাঁকে মৃত উদ্ধার করা হয়। ভেন্চুরা কাউন্টি মেডিকেল পরীক্ষক দপ্তর কর্তৃক তাঁর মৃত্যুকে আত্মহত্যা ঘোষণা করা হয়। আমেস পরপর কিছু টুইট করেন ও তার পরই আত্মহত্যা করেন; টুইটে তিনি একজন এমন পুরুষের সাথে অভিনয় করতে অস্বীকার করে যে পূর্বে এক সমকামীর ভূমিকায় অভিনয় করেছিল। সমালোচকগণ তাঁর এই সিদ্ধান্তকে সমকামভীতি হিসেবে বিবেচনা করেন। তাঁর টুইটের প্রতিক্রিয়া সমূহকে, তাঁর মৃত্যুর পর রিপোর্টে "সাইবারগুন্ডামি" হিসাবে বর্ণনা করা হয়। তাঁর ঘনিষ্ঠরা বলেছেন তিনি বিষণ্ণতায় ভুগছিলেন
লামা পৌরসভা
লামা পৌরসভা বাংলাদেশের বান্দরবান জেলার অন্তর্গত একটি পৌরসভা।
লামা পৌরসভার আয়তন ২৮.৪৯ বর্গ কিলোমিটার।
২০১১ সালের পরিসংখ্যান অনুযায়ী লামা পৌরসভার লোকসংখ্যা ২৮,৬৪৫ জন। এর মধ্যে পুরুষ ১৪,৮৯২ জন এবং মহিলা ১৩,৭৫৩ জন।
লামা উপজেলার দক্ষিণাংশে লামা পৌরসভার অবস্থান। বান্দরবান জেলা সদর থেকে এ পৌরসভার দূরত্ব প্রায় ৯২ কিলোমিটার। এর পশ্চিমে ফাঁসিয়াখালী ইউনিয়ন, দক্ষিণ-পূর্বে রূপসীপাড়া ইউনিয়ন, উত্তর-পূর্বে লামা সদর ইউনিয়ন এবং উত্তরে কক্সবাজার জেলার চকরিয়া উপজেলার বমু বিলছড়ি ইউনিয়ন অবস্থিত।
গণপ্রজাতন্ত্রী বাংলাদেশ সরকার ২০০১ সালের ১৭ মে একটি প্রজ্ঞাপনের মাধ্যমে লামা উপজেলার লামা সদর ইউনিয়নের অাংশিক নিয়ে লামা পৌরসভা গঠন করে। জনগণের সার্বিক সহযোগিতায় ২০১৬ সালে এ পৌরসভাকে "গ" শ্রেণী থেকে "খ" শ্রেণীতে উন্নীত করা হয়।
লামা পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম লামা থানার আওতাধীন। এটি জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ পৌরসভার এলাকাসমূহ নিচে উল্লেখ করা হল:
লামা পৌরসভার স্বাক্ষরতার হার ৪৪.৯৯%। এ পৌরসভায় ১টি ডিগ্রী কলেজ, ১টি ফাজিল মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা ও ১৪টি প্রাথমিক বিদ্যালয় রয়েছে।লামা পৌরসভায় যোগাযোগের প্রধান ২টি সড়ক কক্সবাজার-লামা সড়ক ও চকরিয়া-লামা সড়ক। প্রধান যোগাযোগ মাধ্যম পূর্বাণী চেয়ারকোচ এবং জীপগাড়ি।
লামা পৌরসভাকে ঘিরে প্রবাহিত হচ্ছে মাতামুহুরী নদী।
লামা পৌরসভার প্রধান ৩টি হাট-বাজার হল লামা সদর বাজার, লামা মুখ বাজার এবং লাইনঝিরি বাজার।
পীর সাবির শাহ
সৈয়দ মুহাম্মদ সাবির শাহ যিনি পীর সাবির শাহ নামে বেশি পরিচিত, পাকিস্তানের একজন রাজনীতিবিদ এবং পিএমএল(এন) খাইবার পাখতুনখোয়া (কেপিকে)'র সাবেক সভাপতি। তিনি ঐ প্রদেশের ১৯৯৩ সালের ২০ অক্টোবর থেকে ১৯৯৪ সালের ২০ অক্টোবর পর্যন্ত ১৮তম মুখ্যমন্ত্রী হিসেবে দায়িত্ব পালন করেছেন। তিনি ১৯৯৭ থেকে ১৯৯৯ সাল পর্যন্ত পাকিস্তানের প্রধানমন্ত্রী নাওয়াজ শরীফের উপদেষ্টা ছিলেন।
পীর সাবির শাহ পাকিস্তানের হরিপুরের সিরিকোটে বসবাসরত সৈয়দ পরিবারে জন্মগ্রহণ করেন। তার পিতামহ সৈয়দ আহমদ শাহ সিরিকোটি একজন আধ্যাত্মিক সুফি সাধক। তাঁর পিতার নাম সৈয়দ মুহাম্মদ তৈয়্যব শাহ।
তিনি সিরিকোটে একটি স্কুলে অধ্যয়ন করেন। এরপর অ্যাবটোবাদ গভর্নমেন্ট কলেজ থেকে স্নাতক ডিগ্রি অর্জনের পর পেশোয়ার বিশ্ববিদ্যালয় থেকে স্নাতকোত্তর ডিগ্রি অর্জন করেন।
পীর সাবির শাহ ১৯৮৫ সালের নির্বাচনে প্রতিদ্বন্দ্বিতা করেন এবং স্বাধীন প্রার্থী হিসেবে জয়ী হন। তিনি প্রাদেশিক ফ্রন্টিয়ার হিসেবে ১৯৮৮, ১৯৯০, ১৯৯৩ ও ১৯৯৭ সালে নির্বাচনে জয়ী হন।
২০ অক্টোবর ১৯৯৩ সাল থেকে ২৫ ফেব্রুয়ারি ১৯৯৪ সাল পর্যন্ত খাইবার পাখতুনখোয়া প্রদেশের ১৮ তম মুখ্যমন্ত্রী হিসেবে দায়িত্ব পালন করেন।
আজিমপুর গার্লস স্কুল এন্ড কলেজ
আজিমপুর গার্লস স্কুল এন্ড কলেজ বাংলাদেশের একটি শিক্ষা প্রতিষ্ঠান যা ঢাকায় প্রতিষ্ঠিত ১৬ জানুয়ারি ১৯৫৭ সালে। এর উদ্যোক্তাদের মধ্যে অন্যতম তৎকালীন সিবিএন্ড আই-এর চীফ ইঞ্জিনিয়ার এম এ জববার, যিনি ছিলেন এডহক কমিটির প্রথম সভাপতি এবং এডহক কমিটির প্রথম সেক্রেটারি শিক্ষাবিদ ফেরদাউস খান। প্রতিষ্ঠা লগ্নে এটা সরকারি অনুদান হিসেবে নগদ ৫,০০,০০০ টাকা এবং ৫.৩৩ একর জমি পায়। 
শুরুতে স্কুলটির ভারপ্রাপ্ত প্রধান শিক্ষকের দায়িত্ব পালন করেন এ ডব্লিউ খান চৌধুরী। ১৯৫৮ সালে প্রথম প্রধান শিক্ষক নিযুক্ত হন কাজী আম্বার আলী। ১৯৬০ সালে স্কুলটি প্রথম বোর্ড পরীক্ষায় অংশগ্রহণ করে। প্রথম বছরে পাশ করে পাঁচজন ছাত্রী। এরপর স্কুলের কৃতি ছাত্রীর সংখ্যা বাড়তে থাকে। এই স্কুলের ছাত্রী ছিলেন বাংলাদেশ সরকারের বর্তমান প্রধানমন্ত্রী শেখ হাসিনা ।
১৯৯৫ সালে আজিমপুর গার্লস হাই স্কুল প্রাঙ্গণে আজিমপুর মহিলা কলেজ প্রতিষ্ঠিত হয়। এ কলেজের প্রথম অধ্যক্ষ ছিলেন জাহান আরা বেগম। আজিমপুর গার্লস হাই স্কুল ও আজিমপুর মহিলা কলেজ একীভূত হয় ১৯৯৯ সালে এবং আজিমপুর গার্লস স্কুল এন্ড কলেজ নামকরণ করে হোসনে আরা বেগমকে প্রথম অধ্যক্ষ নিযুক্ত করা হয়।
আজিমপুর গার্লস স্কুল ও কলেজে প্রভাতি শিফট ও দিবা শিফটে ক্লাস চলে। প্রথম শ্রেণি থেকে দ্বাদশ শ্রেণি পর্যন্ত প্রভাতি ও দিবা শিফটে প্রায় সাড়ে তিন হাজার ছাত্রী অধ্যয়নরত। ২০১০ সালের হিসাব অনুযায়ী ৮০ জন শিক্ষকশিক্ষিকা, ৫ জন অফিস স্টাফ ও ২১ জন কর্মচারীসহ মোট ১০৬ জন নিয়ে এই প্রতিষ্ঠানের বর্তমান জনশক্তি। এস.এস.সি ও এইচ.এস.সি পরীক্ষায় আজিমপুর গার্লস স্কুল ও কলেজের ছাত্রীদের ফলাফল সন্তোষজনক। 
খেলাধুলার জন্য রয়েছে একটি বিশাল মাঠ ও জিমখানা এবং আইটি প্রশিক্ষণের জন্য আছে কম্পিউটার ক্লাব। প্রতিষ্ঠানের ছাত্রীরা জাতীয় পর্যায়ে বিভিন্ন সাংস্কৃতিক প্রতিযোগিতায় অংশগ্রহণ করে। আন্তঃস্কুল ফুটবল, ক্রিকেট, অ্যাথলেটিক্স, হ্যান্ডবল, ভলিবল, কাবাডি, ব্যাডমিন্টন, টেবিল টেনিস ও বিতর্ক প্রতিযোগিতায় প্রতিষ্ঠানটির যথেষ্ট সুনাম রয়েছে। এছাড়া জাতীয় পর্যায়ে মেয়েদের প্রথম টি-টুয়েন্টি ক্রিকেট খেলায় ছাত্রীরা রানারসআপ হয় এবং ফুটবলে গোল্ডেন বুট অর্জন করে। প্রতি বছর চারটি হাউজের মাধ্যমে ছাত্রীদের বিভাজন করে আন্তঃহাউজ বার্ষিক ক্রীড়া প্রতিযোগিতা অনুষ্ঠিত হয়।
হকি ওয়ার্ল্ড লীগ
হকি ওয়ার্ল্ড লীগ আন্তর্জাতিক হকি ফেডারেশন কর্তৃক আয়োজিত একটি বহুজাতিক হকি প্রতিযোগিতা। প্রতি ২ বছর অন্তর এই টুর্নামেন্ট অনুষ্ঠিত হয়। এটি হকি বিশ্বকাপে ও অলিম্পিক্সে যোগ্যতা অর্জনের অন্যতম টুর্নামেন্ট।
২০১৯ সালে হকি প্রো লীগ নামক টুর্নামেন্ট দ্বারা এটি প্রতিস্থাপিত হবে।
জেরি গোমেজ
জেরি এথরিজ গোমেজ (; জন্ম: ১০ অক্টোবর, ১৯১৯ - মৃত্যু: ৬ আগস্ট, ১৯৯৬) ত্রিনিদাদের পোর্ট অব স্পেনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য জেরি গোমেজ মূলতঃ অল-রাউন্ডার ছিলেন। বামহাতে ব্যাটিংয়ের পাশাপাশি ডানহাতে মিডিয়াম কিংবা অফব্রেক বোলিং করতেন। এছাড়াও দলকে একটিমাত্র টেস্টে নেতৃত্ব দিয়েছেন।
১৯৩৯ থেকে ১৯৫৪ সময়কালে ওয়েস্ট ইন্ডিজের পক্ষে ২৯ টেস্টে অংশ নেন। এ সময়ে ১,২৪৩ রান সংগ্রহের পাশাপাশি ৫৮ উইকেট লাভ করেন। ১৯৪৭-৪৮ মৌসুমে ইংল্যান্ড সফরে একটি টেস্টে দলের অধিনায়কের ভূমিকায় অবতীর্ণ হন।
ঘরোয়া ক্রিকেটে চমৎকার অল-রাউন্ডার হিসেবে সুনাম কুড়িয়েছেন। ১২৬ খেলায় অংশ নিয়ে প্রায় ৪৫ গড়ের কাছাকাছি রান তুলেন। এছাড়াও মিডিয়াম পেস বোলিং করে প্রায় ২৫ গড়ে উইকেট ঝুলিতে পুরেছেন।
খেলোয়াড়ী জীবন থেকে অবসর নেয়ার পর ক্রিকেটের সাথে সম্পর্ক বজায় রাখেন। দলীয় ব্যবস্থাপক ও প্রশাসকের দায়িত্ব পালনের পাশাপাশি আম্পায়ারিত্বও করেছেন।
এপ্রিল, ১৯৬৫ সালে সফরকারী অস্ট্রেলিয়ার বিপক্ষে ওয়েস্ট ইন্ডিজের গায়ানা টেস্টে নিয়মিত আম্পায়ার সেসিল কিপিন্স খেলা শুরুর পূর্বে নিজেকে প্রত্যাহার করে নিলে তিনি এ সুযোগ পেয়েছিলেন। এটিই গোমেজের একমাত্র প্রথম-শ্রেণীর খেলায় আম্পায়ারের দায়িত্ব অর্পিত হয়েছিল। কিপিন্সকে ব্রিটিশ গায়ানা আম্পায়ার সংস্থার কাছ থেকে নির্দেশনার মাধ্যমে প্রত্যাহার করে নেয়া হয়েছিল।
ত্রিনিদাদ দলের পক্ষে ফুটবল খেলায়ও গোমেজ অংশ নিয়েছেন। তাঁর পিতা ও পুত্র প্রথম-শ্রেণীর ক্রিকেট খেলেছেন। জুন, ১৯৮৮ সালে ত্রিনিদাদ ও টোবাগোর $১.৫ ডলার মূল্যমানের ডাকটিকেটে বার্বাডোস ক্রিকেট বাকলের সাথে তাঁর প্রতিকৃতি তুলে ধরা হয়।
হ্যারিয়ার (পাখি)
হ্যারিয়ার এক ধরনের পরিযায়ী প্রজাতির শিকারী পাখি যেটি বাংলাদেশ ও ভারতেও সচরাচর দৃষ্ট হয়। বিশ্বে মোট ১৩ প্রজাতির হ্যারিয়ার রয়েছে; যাদের মধ্যে ৫টি প্রজাতি বাংলাদেশে পরিযায়ী হিসাবে আসে। আজ থেকে ৬ হতে ৮ মিলিয়ন বছর পূর্বে শেষ মেয়োসিন এবং প্লিওসিন যুগে তৃণভূমির প্রসারণের ফলে এদের বিস্তরণ ঘটে বলে ধারণা করা হয়।
১৭৯৯ সালে ফরাসী প্রকৃতিবিদ বার্নার্ড জার্মেইন ডি লেসিপিড "সার্কাস" গণটির বিবরণ দেন।
ভ্রান্ত ভারসাম্য
ভ্রান্ত ভারসাম্য (ইংরেজিঃ False balance) হচ্ছে একপ্রকার গণমাধ্যম পক্ষপাত; যেখানে সাংবাদিকরা কোনো একটি বিষয়কে নিরপেক্ষভাবে প্রকাশ করতে গিয়ে পর্যাপ্ত তথ্যপ্রমাণ প্রকাশ করার চেয়ে বিরোধীপক্ষের মত উপস্থাপনকে বেশি জোর দেন। এতে করে এক পক্ষের অন্য পক্ষের চেয়ে অত্যধিক রকমের তথ্যপ্রমাণ থাকলেও দুই পক্ষই এক কাতারে নেমে আসে। যা সাধারণ মানুষের সঠিক তথ্য জানার স্পৃহা এবং অধিকারকে বাধাগ্রস্থ করে।
সায়েন্সের প্রতিবেদন অনুসারে ভ্রান্ত ভারসাম্য এর উদাহরণ হলো পরিবেশের এ অবস্থা মানুষের তৈরী না জলবায়ু পরিবর্তনমুলক বিতর্ক, অটিজমের সাথে থাইমেরোসলের অভিযোগ এবং বিবর্তনবাদ বনাম বুদ্ধিদীপ্ত নকশা।
ভ্রান্ত ভারসাম্যকে ভুল তথ্য ছড়ানো নামেও অভিহিত করা হয়। ভ্রান্ত ভারসাম্য এর একটি উদাহরণ হলঃ বৈশ্বিক উষ্ণায়ন নিয়ে বিতর্ক; যদিও বৈজ্ঞানিক মহল এক বাক্যে এটা স্বীকার করেছেন যে; বৈশ্বিক উষ্ণায়ন শিল্প বিপ্লবের প্রভাবের ফলে বৃদ্ধি পেয়েছে তবুও খুবই স্বল্প সংখ্যক বিজ্ঞানী আছেন, যারা এই ব্যাখ্যাকে অস্বীকার করেন। যদি উভয় পক্ষের বিজ্ঞানীদের সমান সুযোগ দেওয়া হয় এবং সাধারণ মানুষের কাছে সংখ্যা উল্লেখ না করে, দুই পক্ষের বিজ্ঞানীর তথ্য উপস্থাপন করা হয়; তাহলে সাধারণ মানুষের কাছে একটা ভুল তথ্য যাবে। তারা ধরেই নিবে বৈজ্ঞানিক মহলের ভিতরে এই বিষয়ে গুরুতর দ্বন্দ্ব বিরাজমান। যখন মোটের উপর বৈজ্ঞানিক মহলে সম্পুর্ণভাবে ধরে নিয়েছে মানুষ কর্তৃক বৈশ্বিক উষ্ণায়ন হচ্ছে।
ভ্রান্ত ভারসাম্য উত্তেজনাকরসন্ধিৎসার মত প্রবৃত্তিমুলক কাজের সাথে সংহতিপুর্ণ হতে পারে। যখন প্রযোজক এবং সম্পাদক যাবেন যদি চলমান বিতর্ককে ঘিরে সত্য এবং মিথ্যা তথ্যকে জগাখিচুড়ি বানিয়ে একটা গল্প তৈরী করা হয়; তাহলে গল্পটি বাণিজ্যিকভাবে বেশি সফল হবে। প্রযোজক এবং সম্পাদক দৃষ্টিকোণকে স্বচ্ছভাবে পরীক্ষণ করতে গিয়ে দ্বিধাগ্রস্থ হতে পারেন। তাদের সীমাবদ্ধ জ্ঞানের ক্ষেত্রের জন্য দুই পক্ষকে নিরপেক্ষভাবে উপস্থাপন করে থাকেন। যদিও এক পক্ষের তথ্য ভুল থাকে; তা তারা ধরতে পারেন না।
হ্যারিয়ার (দ্ব্যর্থতা নিরসন)
হ্যারিয়ার দ্বারা বোঝানো হতে পারেঃ
কীর্ত্তিপাশা জমিদার বাড়ি
কীর্ত্তিপাশা জমিদার বাড়ি বাংলাদেশের ঝালকাঠি জেলার একটি ঐতিহাসিক জমিদার বাড়ি।
কীর্ত্তিপাশা জমিদার বাড়িটি বরিশাল বিভাগের ঝালকাঠি জেলায় কীর্ত্তিপাশা গ্রামে অবস্থিত। বাড়িটি ঝালকাঠি সদর থেকে উত্তর পশ্চিম দিকে প্রায় ৪ থেকে ৫ কিলোমিটার দূরে অবস্থিত।
কীর্ত্তিপাশা জমিদার বাড়ি প্রতিষ্ঠিত হয় প্রায় একশতক বছর আগে। বিক্রমপুর জমিদারের বংশধরের কিছু অংশ প্রায় ১৯ শতকের শেষ সময়ে ঝালকাঠি জেলার কীর্ত্তিপাশা জমিদার বাড়িটি প্রতিষ্ঠা করেন। ১৯ শতকের প্রথম দিকে বিক্রমপুর জমিদার বংশের রাজা রাম সেনগুপ্ত এই কীর্ত্তিপাশা গ্রামে আসেন। এখানে তিনি তার দুই ছেলের জন্য দুইটি বাড়ি নির্মাণ করেন। বড় ছেলের জন্য পূর্ব বাড়ি যা ছিল ১০ আনা বড় হিস্যা জমিদার বাড়ি নামে পরিচিত। আর ছোট ছেলের জন্য পূর্ব বাড়ি যা ৬ আনা ছোট হিস্যা জমিদার বাড়ি নামে পরিচিত ছিল। ছোট ছেলের জমিদার বাড়ি অনেক আগেই ধ্বংস হয়ে গেছে। আর বড় ছেলের জমিদার বাড়ির কিছু অংশ টিকে আছে। এই জমিদার বাড়ির জমিদারপুত্রকে বিষ খাইয়ে হত্যা করা হয়। এবং তার স্ত্রীও তার সাথে মৃত্যুবরণ করেন। পরে তাদেরকে একসাথে সমাধি করা হয়। এখানে এখনো একটি নাট মন্দির, হল ঘর, ছোট ও বড় মন্দির আছে। এই জমিদার বংশের দুজন বিখ্যাত ব্যক্তি হচ্ছেন রোহিনী রায় চৌধুরী ও তপন রায় চৌধুরী।
বর্তমানে জমিদার বাড়ির একটি অংশে রয়েছে প্রসন্ন কুমার মাধ্যমিক বিদ্যালয়। নাটমঞ্চ ও হলরুমে কমলিকন্দ নবীন চন্দ্র বালিকা মাধ্যমিক বিদ্যালয়। আর মূল জমিদার বাড়ি ও দূর্গামন্দির লতা-পাতা, জঙ্গলে জরাজীর্ণ হয়ে রয়েছে।
কানসাটের জমিদার বাড়ি
কানসাটের জমিদার বাড়ি বাংলাদেশের চাঁপাইনবাবগঞ্জ জেলার শিবগঞ্জ উপজেলার একটি ঐতিহাসিক নিদর্শন। যা এখানে রাজবাড়ি নামে পরিচিত।
কানসাটের জমিদার বাড়ি রাজশাহী বিভাগের অন্তর্ভূক্ত চাঁপাইনবাবগঞ্জ জেলার শিবগঞ্জ উপজেলায় অবস্থিত।
কানসাটের জমিদার বাড়ির বংশের আদি পুরুষরা পূর্বে বগুড়া জেলার কড়ইঝাকইর গ্রামে বসবাস করতেন। তখন সেখানে তাদের উপর দস্যু সর্দার পন্ডিত অত্যাচার শুরু করে দেয়। তার কারণে তারা সেখান থেকে বাধ্য হয়ে ময়মনসিংহ জেলার মুক্তাগাছায় এসে বসতি স্থাপন করেন। পরে আবার চাঁপাইনবাবগঞ্জ জেলার কানসাট নামক গ্রামে এসে বসতি গড়ে তোলেন। তারপর এখানে তারা জমিদারি প্রথা চালু করেন। তবে কবে তারা জমিদারি চালু করেন তা জানা যায়নি। এই জমিদার বংশের মূল প্রতিষ্ঠাতা হলেন সূর্যকান্ত, শশীকান্ত ও শীতাংশুকান্ত। এই জমিদাররা ছিলেন মুসলিম বিদ্বেষী। জমিদারদের মধ্যে মুসলিম বিদ্বেষী হিসেবে তাদের পরিচিতিটা বেশি ছিল। তারা ১৯৪০ সালে মুসলিমদেরকে উচ্ছেদ করার কাজে লিপ্ত হয় পড়ে। যার পরীপেক্ষীতে পরবর্তীতে হিন্দু-মুসলিম দাঙ্গা শুরু হয়। পরে শ্যামপুর চৌধুরী বাড়ির নেতৃত্বে বাজিতপুর গ্রামের ১২টি ইউনিয়নের মুসলমানরা একসাথে হয়ে এর তীব্র আন্দোলন প্রতিবাদ জানায় এবং জমিদার বাড়ির বিরুদ্ধে একটি মামলা করে। তার ফল স্বরূপ কানসাটের জমিদার শিতাংশু বাবু মুসলিম সম্প্রদায়ের কাছে ক্ষমা চায়। এইভাবে এই জমিদারদের ইতিহাস মানুষের মনে গেঁথে আছে। পরবর্তীতে দেশ ভাগের পর জমিদার প্রথা বিলুপ্ত হলে এই জমিদার বাড়ির জমিদারিরও পতন হয়।
বর্তমান সময়ে জমিদার বাড়িটি অযত্ন ও অবহেলার কারণে ধ্বংসের মুখে রয়েছে। এবং জমিদার বাড়িটিতে গাছপালা ও লতাপাতায় জড়িয়ে রয়েছে।
হ্যারিয়ার (কুকুর)
হ্যারিয়ার হচ্ছে এক প্রজাতির শিকারী কুকুর যেটি সাধারণতঃ খরগোশ শিকারের ক্ষেত্রে শিকারকে ধাওয়া করার জন্য ব্যবহার করা হয়। মাঝারী আকৃতির এই কুকুরটির মূল আবাস যুক্তরাজ্য।
কুকুরের এই জাতটি ১৮৮৫ সালে আমেরিকান কেনল ক্লাব কর্তৃক স্বীকৃতি দেয়া হয় এবং এটি শিকারী কুকুর দলে শ্রেণীবদ্ধ করা হয়।
উইলিয়াম সামারভিলের ১৭৩৫ সালের একটি রচনায় হ্যারিয়ারের বিবরণ পাওয়া যায় এভাবেঃ
ভুলের চেয়েও ভুল
ভুলের চেয়েও ভুল (ইংরেজিঃ Wronger than wrong) হল এক ধরনের ভুল, যা আইজাক আসিমভের প্রবন্ধ সংগ্রহ "দ্য রিলেটেভিটি অব রং"-এ আলোচিত হয়েছে। মাইকেল শেরমার এই তত্ত্বকে আসিমভের স্বত:সিদ্ধ হিসেবে (যুক্তি/প্রমাণ ব্যতিরেকে যা সত্য বলে গৃহীত হয়) বর্ণনা করেছেন। দুইটা ভুলের মধ্যে যেটা অধিকতর ভুল; সেটাকেই "ভুলের চেয়েও ভুল" বলে অভিহিত করা হয়। যেমনটা আসিমভ বলেছেন:
আসিমভ বর্ণনা করেছেন, বিজ্ঞান প্রগতিশীল ও ক্রমবর্ধমান। এমনকি যদিও বিজ্ঞানের কিছু তত্ব পরে ভুল প্রমাণিত হয়; তাহলে বিজ্ঞানের এই যে ভুলের সংখ্যা তা সময়ের সাথে লঘু হচ্ছে। যেহেতু বিজ্ঞান অতীতের ভুল থেকে শিক্ষা নেয়, এবং নিজেকে আরো আপডেট করে। উদাহরণস্বরূপ কৃত্রিম উপগ্রহের মাধ্যমে ডাটা সংগ্রহ করে পৃথিবীর আকার কেমন তা প্রায় নির্ভুলভাবে পরিমাপ করেছে। যা নিখুঁত বৃত্ত থেকে ভিন্ন। ফ্রেডরিক দ্বিতীয় বার্লিন একাডেমীর প্রতিষ্ঠাতা (মাওপারটুইস আঠার শতকে বর্ণনা করেছিলেন যে, মেরুর দিকে পৃথিবী হালকা চাপা।
শেরমার বিবৃতিতে বলেছেন ভুলের চেয়েও ভুল হওয়া; বাস্তবে "কখনোই ভুল নয়" এর চেয়েও খারাপ
জন জেনকিন্স, "দ্য রিলেটিভিটি অব রং" বইটি নিরীক্ষণ করে বলছেন, "যেমস্ত বিজ্ঞান বিদ্বেষী বিজ্ঞানকে আক্রমণ করে বলে, তত্ত্ব সবসময় প্রাথমিক একটা বিষয় এবং বিজ্ঞান এখনো সবকিছু জানে না, এদের আক্রমণ থেকে বাচাঁর জন্য এবং আসিমভের বিজ্ঞান বিষয়ক চিন্তা বুঝার জন্য এই বইটি গুরুত্বপূর্ণ"।
খাগড়াছড়ি পৌরসভা
খাগড়াছড়ি পৌরসভা বাংলাদেশের খাগড়াছড়ি জেলার অন্তর্গত একটি পৌরসভা।
খাগড়াছড়ি পৌরসভার আয়তন ১৩.৫০ বর্গ কিলোমিটার।
খাগড়াছড়ি সদর উপজেলার দক্ষিণ-পশ্চিমাংশে খাগড়াছড়ি পৌরসভার অবস্থান। খাগড়াছড়ি জেলা সদর এ পৌরসভায় অবস্থিত। এ পৌরসভার দক্ষিণে খাগড়াছড়ি সদর ইউনিয়ন, পূর্বে কমলছড়ি ইউনিয়ন ও গোলাবাড়ী ইউনিয়ন এবং উত্তরে ও পশ্চিমে পেরাছড়া ইউনিয়ন অবস্থিত।
খাগড়াছড়ি পৌরসভা ১৯৮৪ সালে প্রতিষ্ঠিত হয় এবং ২০০৫ সালে এটি "ক" শ্রেণীভুক্ত হয়।
খাগড়াছড়ি পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম খাগড়াছড়ি সদর থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
খাগড়াছড়ি পৌরসভায় যোগাযোগের প্রধান সড়ক চট্টগ্রাম-খাগড়াছড়ি মহাসড়ক। সব ধরণের যানবাহনে যোগাযোগ করা যায়।
খাগড়াছড়ি পৌরসভার জনসংখ্যার মধ্যে পুরুষ ৩৭,৫১৬ জন এবং মহিলা ৩৩,৭৩৪ জন। মোট জনসংখ্যা ৭১,২৫০ জন।
খাগড়াছড়ি পৌরসভার শিক্ষার হার ৮৬.০১%।
কৃষি, ব্যবসা ও বৈদেশিক রেমিটেন্স।
উইলিয়াম সামারভিল
উইলিয়াম সামারভিল (২ সেপ্টেম্বর ১৬৭৫ - ১৯ জুলাই ১৭৪২) হলেন একজন ইংরেজ কবি।
তিনি অন্যান্য কবিদের মতো সাহিত্যের প্রতি অতি-আগ্রহী ছিলেন না; বরং খেলাধুলায়, বিশেষতঃ ঘোড়ায় চড়া ও শিকারের প্রতি আকৃষ্ট ছিলেন।
তার বিখ্যাত রচনাটির নাম "ধাওয়া" ("The Chace", বা, "The Chase"), যেটি বিভিন্ন সময় বেশ কয়েকজন শিল্পি কর্তৃক চিত্রিত হয়েছে।
টয়োটা হ্যারিয়ার
টয়োটা হ্যারিয়ার হলো জাপানী কোম্পানী টয়োটা কর্তৃক উদ্ভাবিত একটি ক্রসরোড এসইউভি প্রযুক্তির গাড়ী। এটি ১৯৯৭ সাল থেকে বিক্রি বাজারে পাওয়া যাচ্ছে।
মেবল্‌স স্ট্রেঞ্জ প্রেডিকামেন্ট
মেবল্‌স স্ট্রেঞ্জ প্রেডিকামেন্ট () হল মেবল নরম্যান্ড পরিচালিত ১৯১৪ সালের মার্কিন নির্বাক চলচ্চিত্র। কিস্টোন স্টুডিওজের ব্যানারে চলচ্চিত্রটি প্রযোজনা করেছেন ম্যাক সিনেট এবং চিত্রনাট্য লিখেছেন রিড হস্টিস। এতে প্রধান চরিত্রে অভিনয় করেন মেবল নরম্যান্ড ও চার্লি চ্যাপলিন। এটি প্রথম চলচ্চিত্র যেখানে চ্যাপলিন প্রথমবারের মত দ্য ট্রাম্প চরিত্রে অভিনয় করেন।
একটি হোটেলের লবিতে দ্য ট্রাম্প মদ্যপ হয়ে পড়ে যায়। হোটেলের বেয়াড়া তাকে চেয়ারে বসিয়ে দেয়। সে চেয়ারে বসে থেকে সেখানে আসা মহিলাদের সাথে কপট আচরণ করে। এই মুহূর্তে মেবল তার প্রেমিকের সাথে দেখা করে কুকুর নিয়ে হোটেলে আসে। ট্রাম্প কুকুরের লেজ ধরে টানাটানি করে আবার মেঝেতে পরে যায়। হোটেলের বেয়াড়া তাকে আবার বসিয়ে দেয়। মেবল তার কক্ষে চলে যায়। কিছুক্ষণ পরে ট্রাম্প অপর একজন মহিলার পিছু নিয়ে হোটেলের করিডোরে যায়। সেখানে মেবলের কক্ষের সামনে গিয়ে সেখানে মেবলকে দেখতে পায়। মেবল বল নিতে ঘরের ঘরের পোশাকে বাইরে আসলে তার কুকুর তার দড়ি দিয়ে ভিতর থেকে দরজা আটকে দেয়। মেবল ট্রাম্পকে দেখে অপর একটি কক্ষে ঢুকে যায় এবং খাটের নিচে আশ্রয় নেয়। সেই কক্ষে এক বয়স্ক লোক ছিল। ট্রাম্প মেবলকে না পেয়ে বেড়িয়ে যায়। সেই কক্ষের লোকটির স্ত্রী ঘরে ঢুকে মেবলকে দেখে মেবল ও তার স্বামীকে মারতে শুরু করে ও মেবলকে ঘর থেকে বের করে দেয়। ট্রাম্প মেবলকে দেখে আবার তার দিকে আসলে মেবলের প্রেমিক তাকে দূরে সরিয়ে দেয়।
কক্সবাজার সদর থানা
কক্সবাজার সদর মডেল থানা বাংলাদেশের কক্সবাজার জেলার অন্তর্গত কক্সবাজার সদর উপজেলার একটি মডেল থানা।
কক্সবাজার সদর থানা গঠিত হয় ১৮৫৪ সালে। ২০০৯ সালে দ্বিতীয় দফায় এ থানাকে মডেল থানা হিসেবে ঘোষণা করা হয়।
কক্সবাজার সদর উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন।
মেবল অ্যাট দ্য হুইল
মেবল অ্যাট দ্য হুইল (ইংরেজি: Mabel at the Wheel) হল মেবল নরম্যান্ড ও ম্যাক সিনেট পরিচালিত ১৯১৪ সালের মার্কিন নির্বাক চলচ্চিত্র। কিস্টোন স্টুডিওজের ব্যানারে এটি প্রযোজনা করেন ম্যাক সিনেট। এতে প্রধান চরিত্রে অভিনয় করেছেন চার্লি চ্যাপলিন ও মেবল নরম্যান্ড।
মেবল তার প্রেমিকের রেসিং কারে না চড়ে চার্লির দুই সিটওয়ালা মোটর সাইকেলে চড়ার আগ্রহ পোষণ করে। দুর্ভাগ্যবশত সে গর্তে কাদায় পড়ে যায়, আর চার্লি তা খেয়াল না করে সাইকেল চালিয়ে চলে যায়। মেবলের প্রেমিক তাদের পিছনে গাড়ি চালিয়ে আসছিল। সে কর্দমাক্ত মেবলকে তার গাড়িতে তোলে নেয় এবং তাকে গাড়ি চালাতে দেয়। চার্লি যখন দেখে মেবল সাইকেলে নেই, সে সাইকেল থেকে পড়ে যায়। অপর এক ব্যক্তি তাকে তোলে এবং সাইকেলে ধাক্কা দিয়ে চালাতে সাহায্য করে। চার্লি মেবল ও তার প্রেমিককে গাড়ির পাশে দাঁড়িয়ে থাকতে দেখে সেখানে যায়। তাদের মধ্যে বাদানুবাদ হয়। তারা গাড়ি থেকে দূরে গেল চার্লি পিন দিয়ে তাদের গাড়ির চাকা ফুটো করে দেয়। তারা ফিরে এসে চাকার বেহাল অবস্থা দেখে বুঝতে পারে এটা চার্লির কাজ। তাদের মধ্যে পাথর ছুড়াছুড়ি হয়। মেবলের প্রেমিকের বন্ধু এসে তাদের এই অবস্থা দেখে বিহ্বল হয়ে পড়ে।
চার্লি এবার একটি গাড়ি দৌড় প্রতিযোগিতায় গিয়ে পিন দিয়ে একটি গাড়ির চাকা ফুটো করে দেয়। পরের আবার তা করতে গিয়ে সে ধরা পড়ে এবং গাড়ি চালক তাকে সেখান থেকে তাড়িয়ে দেয়। গ্যালারিতে যাত্রা পথে ভিড় দেখে সে বাইরে দাঁড়িয়ে সিগারেটের ধোঁয়া ছাড়ে এবং পিন দিয়ে একজনের পিছনে গুঁতো দিয়ে ভিতরের ঢোকার রাস্তা পরিষ্কার করে। ভিতরে ঢোকে তার মেবলের প্রেমিকের বন্ধুর সাথে দেখা হয় এবং সে আবার তার পিন ব্যবহার করে। মেবলের সাথে দেখা হলে সে তাকে নিয়ে যেতে চাইলে মেবল তাকে থাপ্পড় দিয়ে তার প্রেমিকের বন্ধুর পাশে গিয়ে বসে। চার্লি সেখানে গিয়ে পিন দিয়ে তাকে উত্ত্যক্ত করতে থাকে। এই সময়ে মেবলের প্রেমিক আসলে তাকে পিন দিয়ে গুঁতো দিয়ে চলে যায়।
মেবলের প্রেমিক প্রতিযোগিতায় যাওয়ার পূর্বে চার্লি শিষ বাজায় এবং দুজন গুন্ডা এসে তাকে ধরে আটকে রাখে। মেবল তার প্রেমিক হেরে যাবে এই দেখে সিদ্ধান্ত নেয় রেসিংয়ের পোশাক পরে সে নিজেই গাড়ি চালাবে। দেরীতে শুরু করেও মেবল তার সহযোগী চালককে নিয়ে তিন পাক দিয়ে ফেলে। চার্লি তার দুই অনুচরকে নিয়ে রাস্তায় তেল ঢেলে ও বোমা মেরে প্রতিযোগিতায় বানচাল করার চেষ্টা করে। তেলের কারণে মেবলের গাড়ি পিছনের দিকে চলতে শুরু করে। তেলের কার্যক্ষমতা চলা পর্যন্ত এক ধাপ পিছিয়ে পড়ে এবং আবার ঠিকভাবে চলতে শুরু করে। গাড়িটি একটি বাঁকে নিচের দিকে যেতে থাকলে একদল লোক আবার ধাক্কা দিয়ে উপরে তোলে। ইতিমধ্যে মেবলের প্রেমিক দড়ি থেকে মুক্ত হয়ে দেখে মেবল তার স্থলে গাড়ি চালাচ্ছে। সে শেষ প্রান্ত অতিক্রম করলে দর্শক দাঁড়িয়ে যায়। মেবলের প্রেমিক ও তার বন্ধু তাকে অভিনন্দন জানাতে ছুটে যায়। অন্যদিকে চার্লি তার দুই অনুচরকে নিয়ে বোমা মারতে গিয়ে নিজেদেরই উড়িয়ে দেয়।
কেলি ম্যারি ট্রান
কেলি ম্যারি ট্রান (জন্মঃ- জানুয়ারী ১৭, ১৯৮৯) একজন মার্কিন চলচ্চিত্র অভিনেত্রী। তিনি কিছু সংখ্যাক সংক্ষিপ্ত চলচ্চিত্র এবং ছোট পর্দার ধারাবাহিক সমূহে বিভিন্ন চরিত্রে অভিনয় করেছেন, এবং মূলত এই কারণেই তিনি কল্পকাহিনী সমৃদ্ধ আসন্ন জনপ্রিয় মার্কিন চলচ্চিত্র ধারাবাহিক "স্টার ওয়্যারস" এর এবারের পর্ব "" চলচ্চিত্রে "রোজ টিকো" চরিত্রে অভিনয় করার জন্য উপযুক্ত অভিনেত্রী হিসেবে প্রযোজক এবং পরিচালকের নজরে আসেন।
কেলি ম্যারি ট্রানের জন্ম ১৯৮৯ সালের ১৭ই জানুয়ারী, মার্কিন যুক্তরাষ্ট্রের ক্যালিফোর্নিয়া রাজ্যের সান ডিয়াগো শহরে।
বাংলাদেশ ব্যাংকের গভর্নরদের তালিকা
বাংলাদেশের কেন্দ্রীয় ব্যাংকটিই বাংলাদেশ ব্যাংক নামে পরিচিত। এটি "বাংলাদেশ ব্যাংক অধ্যাদেশ, ১৯৭২" এর অধীনে ১৯৭১ সালের ১৬ ডিসেম্বর তারিখে প্রতিষ্ঠিত হয়। এই ব্যাংকটির মূল কার্যনির্বাহী প্রধানকে ‘গভর্নর’ হিসাবে আখ্যায়িত করা হয়। ফজলে কবির বর্তমান গভর্নর হিসাবে কর্মরত রয়েছেন; ইতিপূর্বে আরো দশ জন বিশিষ্ট অর্থনীতিবিদ এই পদ অলংকৃত করেছেন।
১৯৭২ সালের ১৮ জানুয়ারি তারিখ এ. এন. এম. হামিদুল্লাহ্‌ বাংলাদেশ ব্যাংকের প্রথম গভর্নর হিসাবে নিয়োগ লাভ করেন। ১৯ নভেম্বর ১৯৭৪ থেকে ১৩ জুলাই ১৯৭৬ সাল পর্যন্ত দায়িত্বপালনকারী এ. কে. নাজিরউদ্দীন আহমেদ ছিলেন সবচেয়ে স্বল্প সময়ের জন্য দায়িত্ব প্রাপ্ত গভর্নর এবং ১৩ জুলাই ১৯৭৬ থেকে ১২ এপ্রিল ১৯৮৭ সাল পর্যন্ত দায়িত্বে থাকা মোঃ নূরুল ইসলাম হচ্ছেন সবচেয়ে দীর্ঘ সময় দায়িত্বপালনকারী।
লেফটেন্যান্ট গভর্নর
লেফটেন্যান্ট গভর্নর হলেন এমন একটি শাসনতান্ত্রিক পদবীধারী ব্যক্তি, যিনি গভর্নর জেনারেলের পক্ষে কোন দেশ বা অঞ্চলের শাসন কার্য পরিচালনার জন্য দায়িত্ব প্রাপ্ত এবং এই কার্য-পরিচালনার জন্য তিনি তার নিকট দায়ী থাকেন। উদাহরণস্বরূপ, ব্রিটিশ শাসনামলের এক পর্যায়ে, বাংলাদেশ যখন বেঙ্গল প্রেসিডেন্সি হিসাবে পরিচালিত হতো, সেসময় ভারতের গভর্নর জেনারেলের প্রতিনিধি হিসাবে এই অঞ্চলের দায়িত্বে ছিলেন একজন লেফটেন্যান্ট গভর্নর।
ভারতে বর্তমানে লেফটেন্যান্ট গভর্নরের পদবী চালু রয়েছে এবং ভারতের কেন্দ্র শাসিত এলাকাগুলি ও রাজ্যে লেফটেন্যান্ট গভর্নর হিসাবে নিয়োগ দেন রাস্ট্রপতি।
আক তাপা
আক তাপা কুন্দ গজর থেকে শুরু করে হযরত ইমাম গ্রাম পর্যন্ত বিস্তৃত একটি গ্রাম। এটি হযরত ইমাম গ্রাম থেকে ১০ মাইল দুরে অবস্থিত। এখানকার জনসংখ্যার ২৫ উজবেক পরিবার বসবাস করে থাকে।
আলিম দারা
আলিম দারা আফগানিস্তানের বাদাখশন প্রদেশ এর একটি গ্রাম যেটি পূর্বে তালিখান থেকে ফয়েজাবাদ রাস্তা পর্যন্ত প্রথম বিরামপথ ছিল। বিংশ শতাব্দীর শুরুর দিকে, এখানে প্রায় ৩০০ টি পরিবারের স্থায়ী জনসংখ্যা বসতি রয়েছে বলা হয়। এছাড়াও এলাকাটিতে মৌসুমী চাষাবাদ, একটি জলপ্রবাহ এবং খাল অন্তর্ভুক্ত রয়েছে।
আলতান জালাব
আলতান জালাব আফগানিস্তান এর বাদাখশন প্রদেশের একটি গ্রাম। বিংশ শতাব্দীর শেষের দিকে, এটি জালালাবাদ-ফয়জাবাদ-রাস্তক রোডের ৩০ তম অগ্রগমনশীল পথ হিসেবে সীমানা নির্ধারিত হয় এবং ফাইজাবাদ ও রাস্তকের মধ্যে প্রায় অর্ধেক সীমানা হিসেবে বিবেচিত ছিল। এই এলাকাটিকে শহরের বিস্তৃত ধ্বংসাবশেষস্থল এবং কাল-ই-জাফরের দুর্গ অবস্থান করছে বলেও উল্লেখ করা হয়ে থাকে। সাম্প্রতিক সময়ে, আলতান জালাবকে ফয়জাবাদ থেকে প্রায় ২৭ মাইল দক্ষিণ-পশ্চিমের একটি ছোট্ট শহর হিসেবেও অভিহিত করা হয়েছে। এটির কাছাকাছি একটি জলপ্রবাহ রয়েছে।
আলীবর্দীর সমাধি
আলীবর্দীর সমাধি পশ্চিমবঙ্গের মুর্শিদাবাদে খুশবাগ নামে পরিচিত বাগান কমপ্লেক্সের মধ্যে অবস্থিত। নদীর তীর থেকে প্রায় এক কিমি দূরে লালবাগ সদরঘাটের বিপরীতে এর অবস্থান। আলীবর্দীর পাশেই প্রিয় দৌহিত্র সিরাজের সমাধি। সিরাজের পদপ্রান্তে বেগম লুৎফা। পূর্ব পাশে শায়িত আছেন সিরাজের ভ্রাতা মির্জা মেহেদি, যাঁকে সিরাজের মতোই নিষ্ঠুরভাবে হত্যা করা হয়েছিল।
আলীবর্দী খা ৮০ বছর বয়সে ১৭৫৬ সালের ১০ এপ্রিল (৯ রজব, ১১৬৯ হি.) তারিখে মারা যান এবং খুশবাগের (আনন্দ উদ্যান) বাইরে দেয়াল ঘেরা আঙ্গিনার মধ্যে তাঁর মায়ের কবরের কাছে একটি আবদ্ধ উঁচু ভিতের মধ্যে তাকে সমাহিত করা হয়। নওয়াব সিরাজউদ্দৌলা এ স্থানে আলীবর্দী এবং তাঁর পরিবারবর্গের জন্য একটি সমাধিসৌধ নিমার্ণ করেন। ফলে খুশবাগের পরিধি বৃদ্ধি পায়। তাঁর শবদেহ পূর্বের কবর থেকে তুলে এনে বর্তমান কবরে সমাহিত করা হয়। চমকপ্রদ এ বাগান কমপ্লেক্সটি তিনটি দেয়াল ঘেরা আঙ্গিনার সমন্বয়ে তৈরি। মাঝের দেয়াল ঘেরা আঙ্গিনাটিতে সমাধিসৌধটি অবস্থিত, যা আলীবর্দী খান, তাঁর দৌহিত্র সিরাজউদ্দৌলা এবং তাঁদের পরিবারের প্রধান ব্যক্তিবর্গের কবর ধারণ করে আছে।
সমাধিটি ইটের তৈরী, যার মধ্যে খুব কমই রয়েছে প্রাচ্যের স্থাপত্যিক অবয়ব। এর চারকোণে নির্মিত চারটি ছোট মিনার এবং অভিক্ষিপ্ত ছাঁইচ বাদ দিলে এটি ব্রিটিশ রীতির বাংলোর সাথে সাদৃশ্যপূর্ণ। সমাধিটি বর্গাকৃতির, সমান্তরাল ছাদ বিশিষ্ট ইমারত এবং ভূমি স্তর থেকে ২ ফুট উঁচুতে অবস্থিত, এবং পূর্ব ও পশ্চিম দিকের দুটি ছোট সিঁড়ি দিয়ে উপরে পৌঁছানো যায়। এ ছাড়া সমাধিটির খিলান দ্বারা নির্মিত বারান্দা পরিবেষ্টিত প্রত্যেক দিকে পাঁচটি করে খিলান পথ রয়েছে, এরপরই মাঝখানে একটি বর্গাকৃতি কক্ষের অবস্থান, যা আলীবর্দী খানের কবরকে ধারণ করে আছে। এ সমাধির অভ্যন্তরভাগের স্থাপনা ঢাকার পরিবিবির সমাধির হুবহু অনুরূপ বলেই মনে হয়।
আম্বারান
আম্বারান () আফগানিস্তানের বাদাখশন প্রদেশের উত্তর-পূর্বাঞ্চলীয় অঞ্চলের খওয়ান জেলার একটি গ্রাম। গ্রামটি প্রাকৃতিক সৌন্দর্যের পাশাপাশি কৃষিতে সমৃদ্ধশালী।
জন পিটার গ্রান্ট
স্যার জন পিটার গ্রান্ট জিসিএমজি, কেজিবি (২৮ নভেম্বর ১৮০৭ – ৬ জানুয়ারি ১৮৯৩) হলেন একজন ব্রিটিশ পদস্থ সরকারি কর্মকর্তা এবং বেঙ্গল প্রেসিডেন্সির দ্বিতীয় লেফটেন্যান্ট গভর্নর। তিনি ১৮৫৯ সাল থেকে ১৮৬২ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।
সেসিল বীডন
স্যার সেসিল বীডন কেসিএসআই (১৮১৬ – ১৮৮০) হলেন একজন ব্রিটিশ পদস্থ সরকারি কর্মকর্তা এবং বেঙ্গল প্রেসিডেন্সির তৃতীয় লেফটেন্যান্ট গভর্নর। তিনি ১৮৬২ সাল থেকে ১৮৬৬ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।
রামগড় পৌরসভা
রামগড় পৌরসভা বাংলাদেশের খাগড়াছড়ি জেলার অন্তর্গত একটি পৌরসভা।
রামগড় পৌরসভার আয়তন ২০.৮৭ বর্গ কিলোমিটার।
রামগড় উপজেলার উত্তর-পশ্চিমাংশে রামগড় পৌরসভার অবস্থান। এ পৌরসভার পূর্বে ও দক্ষিণে রামগড় ইউনিয়ন, পশ্চিমে চট্টগ্রাম জেলার ফটিকছড়ি উপজেলার বাগানবাজার ইউনিয়ন এবং উত্তর-পশ্চিমে ভারতের ত্রিপুরা প্রদেশ অবস্থিত।
রামগড় পৌরসভা ২০০১ সালে প্রতিষ্ঠিত হয়। রামগড় পৌরসভাটি 'খ' শ্রেণিভুক্ত।
রামগড় পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম রামগড় থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
রামগড় পৌরসভায় যোগাযোগের প্রধান সড়ক চট্টগ্রাম-রামগড় মহাসড়ক এবং মীরসরাই-রামগড় সড়ক। সব ধরণের যানবাহনে যোগাযোগ করা যায়।
রামগড় পৌরসভার শিক্ষার হার ৬০%।
কৃষি, ব্যবসা ও বৈদেশিক রেমিটেন্স।
ভোক্তা ইলেকট্রনিক্‌স
ভোক্তা ইলেকট্রনিক্‌স ( বা Home electronics) বলতে ব্যক্তিগত বাসাবাড়িতে প্রাত্যহিক কাজে ব্যবহৃত অ্যানলগ বা ডিজিটাল ইলেকট্রনিক যন্ত্রসমূহকে বোঝায়। এধরনের যন্ত্রগুলি বিনোদন (যেমন- সমতল পর্দার টেলিভিশন, ডিভিডি প্লেয়ার, ভিডিও গেম, দূর-নিয়ন্ত্রিত খেলনা গাড়ি, ইত্যাদি), যোগাযোগ (যেমন - টেলিফোন, মোবাইল ফোন, ল্যাপটপ, ইত্যাদি) এবং বাসাবাড়িভিত্তিক কার্যালয়ের কাজ (যেমন- ডেস্কটপ কম্পিউটার, প্রিন্টার, কাগজ-কাটার যন্ত্র, ইত্যাদি) -- এসব কাজে ব্যবহৃত হয়।
২০১০-এর দশকে এসে ভোক্তা ইলেকট্রনিক্‌সের বিভিন্ন যন্ত্র ডিজিটাল প্রযুক্তির উপর ভিত্তি করে উৎপাদন করা হচ্ছে। এই নতুন ধারাটিকে তথ্য প্রযুক্তির ভোক্তায়ন বলে অভিহিত করা হচ্ছে।
ভোক্তা ইলেকট্রনিক দ্রব্যগুলির একটি বৈশিষ্ট্য হচ্ছে এগুলির দাম সময়ের সাথে সাথে ক্রমাগতভাবে হ্রাস পায়। এগুলিতে ব্যবহৃত অর্ধপরিবাহী মাইক্রোপ্রসেসরগুলির উৎপাদন খরচ মুরের সূত্র অনুযায়ী দিন দিন হ্রাস পাচ্ছে। এছাড়া স্বয়ংক্রিয় উৎপাদন ব্যবস্থা, কম খরচে বিদেশী শ্রমের ব্যবহার, ইত্যাদিও এগুলির মূল্যহ্রাসের অন্যতম কারণ।
আজকাল এইসব যন্ত্রগুলির বেশিরভাগই ওয়াইফাই, ব্লুটুথ বা অন্য প্রযুক্তি ব্যবহার করে ইন্টারনেটের সাথে যুক্ত হতে পারে।
এই ইলেকট্রনিক দ্রব্যগুলি বাস্তব বিশ্বে অবস্থিত দোকানের পাশাপাশি ইন্টারনেটেও বেচাকেনা করা হচ্ছে।
ভোক্তা ইলেকট্রনিক দ্রব্যের বিক্রি জ্যামিতিক হারে বেড়ে গেছে বলে এগুলি যখন ব্যবহার শেষে পরিত্যক্ত হয়, তখন প্রাকৃতিক পরিবেশের ওপর এ জাতীয় 
ইলেকট্রনিক বর্জ্যের নেতিবাচক প্রভাব দিন দিন বৃদ্ধি পাচ্ছে।
ইলেকট্রনিক বর্জ্য
ইলেকট্রনিক বর্জ্য বা ই-বর্জ্য ( বা E-waste)বলতে পরিত্যক্ত বৈদ্যুতিক বা ইলেকট্রনিক সরঞ্জাম বা যন্ত্রপাতিকে বোঝায়। এগুলি মূলত ভোক্তার বাসাবাড়িতে ব্যবহৃত বৈদ্যুতিক ও ইলেকট্রনিক যন্ত্রপাতি, যেমন- ফ্রিজ, ক্যামেরা, মাইক্রোওয়েভ, কাপড় ধোয়ার ও শুকানোর যন্ত্র, টেলিভিশন, কম্পিউটার, মোবাইল ফোন, ইত্যাদি। উন্নয়নশীল দেশগুলিতে ইলেকট্রনিক বর্জ্যের নিয়মনীতিহীন ব্যবস্থাপনা ও প্রক্রিয়াকরণ থেকে মানবস্বাস্থ্যের উপর বিরূপ প্রভাব পড়তে পারে এবং পরিবেশ দূষণ হতে পারে।
কম্পিউটারের সিপিইউ বা কেন্দ্রীয় প্রক্রিয়াকরণ যন্ত্রাংশটির মত কিছু কিছু ইলেকট্রনিক যন্ত্রাংশে সীসা, ক্যাডমিয়াম, বেরিলিয়াম, ক্রোমিয়াম, ইত্যাদির মত ক্ষতিকর পদার্থ থাকা সম্ভব। উন্নয়নশীল দেশের ইলেকট্রনিক বর্জ্য ব্যবস্থাপনায় জড়িত শ্রমিক সম্প্রদায়ের স্বাস্থ্যের ঝুঁকি অনেক বেশি। এসমস্ত বর্জ্য পুনঃচক্রায়ন প্রক্রিয়াতে শ্রমিকেরা ভারী ধাতুর সংস্পর্শে যেন না আসে, সে ব্যাপারে অত্যন্ত যত্নবান হওয়া উচিত।
২০১৪ সালে জাপানে অবস্থিত জাতিসংঘ বিশ্ববিদ্যালয় “The Global E-waste Monitor 2014: Quantities, Flows and Resources” শীর্ষক একটি প্রতিবেদন প্রকাশ করে, যাতে বলা হয় যে বিশ্বে প্রতিবছর ৪ কোটি টনেরও বেশি ইলেকট্রনিক বর্জ্য উৎপাদিত হয়। মার্কিন যুক্তরাষ্ট্র ও গণচীন – এই দুইটি দেশ সারা বিশ্বের ই-বর্জ্যের এক-তৃতীয়াংশ উৎপাদন করে। এইসব ই-বর্জ্যে অনেক অর্থনৈতিকভাবে গুরুত্বপূর্ণ ধাতু ও অন্যান্য উপাদান আছে, যেগুলি পুনঃচক্রায়ন করা সম্ভব। লোহা, তামা, সোনা, রূপা, অ্যালুমিনিয়াম, প্যালাডিয়াম ও পুনর্ব্যবহারযোগ্য অন্যান্য উপাদানগুলির মোট মূল্য ৫২০০ কোটি মার্কিন ডলারেরও বেশি।
বৈদ্যুতিক চুম্বক
বৈদ্যুতিক চুম্বক () বলতে এমন এক ধরনের চুম্বককে বোঝায় যার চৌম্বকীয় ক্ষেত্রটি বৈদ্যুতিক প্রবাহের কারণে সৃষ্ট হয়। বিদ্যুৎপ্রবাহ বন্ধ হয়ে গেলে চৌম্বকীয় ক্ষেত্রটিও বিনষ্ট হয়ে যায়। সাধারণত অন্তরিত বিদ্যুৎ পরিবাহী তারকে কুণ্ডলী বা কয়েলের মতো পেঁচিয়ে বৈদ্যুতিক চুম্বক তৈরি করা হয়। কুণ্ডলীর মধ্য দিয়ে বিদ্যুৎ প্রবাহিত হলে কুণ্ডলীটির ভেতরের শূন্যস্থানে একটি চৌম্বকীয় ক্ষেত্রের সৃষ্টি হয়। অনেক সময় তারটিকে অয়শ্চৌম্বকীয় উপাদানে (ferromagnetic material) তৈরি (যেমন লোহা) একটি চৌম্বকীয় মোচার চারপাশে পেঁচানো হয়। এই চৌম্বকীয় মোচাটি চৌম্বক প্রবাহগুলির ঘনত্ব বৃদ্ধি করে এবং এর ফলে বৈদ্যুতিক চুম্বকটি আরও শক্তিশালী হয়। 
স্থায়ী চুম্বকের তুলনায় অস্থায়ী বৈদ্যুতক চুম্বক ব্যবহারের মূল সুবিধাটি হচ্ছে কুণ্ডলীর প্যাঁচের মধ্যে বৈদ্যুতিক প্রবাহের পরিমাণ কম-বেশি করে দ্রুত এর চৌম্বক ক্ষেত্রটি পরিবর্তন করা সম্ভব। তবে স্থায়ী চুম্বকে কোন শক্তির প্রয়োজন হয় না, কিন্তু বৈদ্যুতিক চুম্বকে সর্বদা বিদ্যুৎপ্রবাহ বজায় রাখতে হয়।
বৈদ্যুতিক চুম্বক বিভিন্ন বৈদ্যুতিক যন্ত্র বা যন্ত্রাংশে ব্যাপকভাবে ব্যবহার করা হয়। এদের মধ্যে আছে বৈদ্যুতিক মোটর, জেনারেটর, রিলে, লাউডস্পিকার, হার্ড ডিস্ক, এম আর আই যন্ত্র, বৈজ্ঞানিক সরঞ্জাম, ইত্যাদি। এছাড়া ভারী লোহানির্মিত বস্তু উত্তোলন ও সরানোর জন্য বৈদ্যুতিক চুম্বক ব্যবহার করা হয়।
ডিসেম্বর ২০১৭
ডিসেম্বর ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।